Kam ein ritter vom jeid, eilt zu dem geschrei gar ser;
das merwunder gab balt die flucht, sprang in das mer;
doch tet sie dem ritter die schant nicht sagen;
Der begleit sie, bis sie zum frauenzimer kam,
mit dem eilet sie heim traurig in großer scham,
doch tet sie iren unfal niemant klagen.
Nun war schwanger das traurig weib
von dem merwunder, sie ein sun gebare,
rauch, schwarz und harig war sein leib,
ser greulich; als er alt war auf zwelf jare,
wart er gar wild und ungestum
und schwechet mit gewalt ser vil junkfrauen
und bracht auch vil des adels um,
vor im het iederman ein forcht und grauen;
den küng er überlaufen tet
im sal, in zu erstechen.
der konig noch einen son het,
der an der stet
dem vatter sein leben erret,
werten sich beid des frechen,